CELEX: 31981R2164
Language: el
Date: 1981-07-29 00:00:00
Title: Κανονισμός (ΕΟΚ) αριθ. 2164/81 τής Επιτροπής τής 29ης Ιουλίου 1981 περί δευτέρας τροποποιήσεως τού κανονισμού (ΕΟΚ) αριθ. 3244/80 περί καθορισμού συμπληρωματικού συντελεστή γιά τόν προσδιορισμό τών ποσοτήτων παραδοτέας αλκοόλης στά πλαίσια τού οινικού παρακρατήματος γιά τήν περίοδο 1980/81

Avis juridique important

|

31981R2164

Κανονισμός (ΕΟΚ) αριθ. 2164/81 τής Επιτροπής τής 29ης Ιουλίου 1981 περί δευτέρας τροποποιήσεως τού κανονισμού (ΕΟΚ) αριθ. 3244/80 περί καθορισμού συμπληρωματικού συντελεστή γιά τόν προσδιορισμό τών ποσοτήτων παραδοτέας αλκοόλης στά πλαίσια τού οινικού παρακρατήματος γιά τήν περίοδο 1980/81  

Επίσημη Εφημερίδα αριθ. L 210 της 30/07/1981 σ. 0041

***** ΚΑΝΟΝΙΣΜΟΣ (ΕΟΚ) αριθ. 2164/81 ΤΗΣ ΕΠΙΤΡΟΠΗΣ  της 29ης Ιουλίου 1981  περί δευτέρας τροποποιήσεως του κανονισμού (ΕΟΚ) αριθ. 3244/80 περί καθορισμού συμπληρωματικού συντελεστή για τον προσδιορισμό των ποσοτήτων παραδοτέας αλκοόλης στα πλαίσια του οινικού παρακρατήματος για την περίοδο 1980/81  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 40 παράγραφος 5 και το άρθρο 65,  Εκτιμώντας:  ότι η υποχρέωση συνάψεως συμβάσεων παραδόσεως πριν από τις 31 Μαΐου 1981, που επιβάλλεται από το άρθρο 2 παράγραφος 1 του κανονισμού (ΕΟΚ) αριθ. 3244/80 της Επιτροπής της 15ης Δεκεμβρίου 1980 περί καθορισμού συμπληρωματικού συντελεστή για τον προσδιορισμό των ποσοτήτων παραδοτέας αλκοόλης στο πλαίσιο του οινικού παρακρατήματος για την περίοδο 1980/81 (3), όπως τροποποιήθηκε από τον κανονισμό (ΕΟΚ) αριθ. 428/81 (4), στους παραγωγούς που προβαίνουν σε υποχρεωτική απόσταξη μέρους της παραγωγής τους, δημιούργησε δυσχέρειες που δεν επιτρέπουν την εξ ολοκλήρου επίτευξη του σκοπού του μέτρου· ότι, για να καταστεί αυτό δυνατόν, κρίνεται σκόπιμη η παράταση της προθεσμίας υποβολής των αιτήσεων εγκρίσεως των συμβάσεων παραδόσεως· ότι το άρθρο 2 παράγραφος 3 του ίδιου κανονισμού προβλέπει ότι οι εργασίες αποστάξεως πρέπει να πραγματοποιηθούν πριν από τις 31 Αυγούστου 1981· ότι, λόγω της σημασίας των μέτρων αποστάξεως που εφαρμόστηκαν κατά την παρούσα περίοδο στον αμπελοοινικό τομέα και λαμβανομένου επίσης υπόψη ότι η θερινή περίοδος επιφέρει επιβράδυνση της δραστηριότητας των αποστακτήρων, δεν δύναται να τηρηθεί η προβλεφθείσα προθεσμία· ότι είναι ως εκ τούτου σκόπιμο να παραταθεί μέχρι τις 15 Δεκεμβρίου 1981 η προθεσμία πραγματοποιήσεως των εν λόγω εργασιών αποστάξεως·  ότι κρίνεται αναγκαίο ως εκ τούτου να δοθεί η δυνατότητα στον διενεργούντα την απόσταξη να εκφράσει την πρόθεσή του και να παράσχει απόδειξη πληρωμής του οίνου μέχρι τη στιγμή κατά την οποία ο οίνος δύναται να παραδοθεί στον αποστακτήρα προς απόσταξη· ότι πρέπει ως εκ τούτου να παραταθεί μέχρι τις 14 Δεκεμβρίου 1981 η προβλεπόμενη ημερομηνία ανακοινώσεως στον οργανισμό παρεμβάσεως· ότι με την ίδια ευκαιρία πρέπει να μετατεθεί η προθεσμία παραδόσεως του προϊόντος της αποστάξεως στον οργανισμό παρεμβάσεως και η προθεσμία σχετικής ανακοινώσεως στην Επιτροπή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3244/80 τροποποιείται ως ακολούθως:  1. Στο άρθρο 2 παράγραφος 1, η ημερομηνία «31 Μαΐου 1981» αντικαθίσταται από την ημερομηνία «15 Οκτωβρίου 1981».  2. Στο άρθρο 2 παράγραφος 2, η ημερομηνία «15 Ιουνίου 1981» αντικαθίσταται από την ημερομηνία «31 Οκτωβρίου 1981».  3. Στο άρθρο 2 παράγραφος 3, η ημερομηνία «31 Αυγούστου 1981» αντικαθίσταται από την ημερομηνία «15 Δεκεμβρίου 1981».  4. Στο άρθρο 4α παράγραφος 1, η ημερομηνία «30 Ιουνίου 1981» αντικαθίσταται από την ημερομηνία «14 Δεκεμβρίου 1981».  5. Στο άρθρο 4α παράγραφος 2, η ημερομηνία «31 Αυγούστου 1981 » αντικαθίσταται από την ημερομηνία «15 Δεκεμβρίου 1981».  6. Στο άρθρο 6 παράγραφος 3, η ημερομηνία «31 Οκτωβρίου 1981» αντικαθίσταται από την ημερομηνία «31 Ιανουαρίου 1982».  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.  (3) ΕΕ αριθ. L 341 της 16. 12. 1980, σ. 16.  (4) ΕΕ αριθ. L 47 της 20. 2. 1981, σ. 21.